stanford-oval/wikipedia huggingface dataset:
NXT TakeOver: Brooklyn III
תוצאות

| מס' | תוצאות | התניות | זמן |
| --- | --- | --- | --- |
| 1 | אנדרדה "סיין" אלמאס (עם זלינה וגה) ניצח את ג'וני גרגאנו | קרב יחידים | 13:13 |
| 2 | SAnitY (אלכסנדר וולף ואריק יאנג) (עם קיליאן דיין וניקי קרוס) ניצחו את The Authors of Pain (אקאם ורזאר) (א) (עם פול אלרינג) | קרב זוגות על אליפות הזוגות של NXT | 12:04 |
| 3 | אליסטר בלאק ניצח את הידאו איטמי | קרב יחידים | 12:24 |
| 4 | אסקה (א) ניצחה את אמבר מון בהכנעה | קרב יחידים על אליפות הנשים של NXT | 14:50 |
| 5 | דרו מקינטייר ניצח את בובי רוד (א) | קרב יחידים על אליפות ה-NXT | 22:25 |
(א) - מתייחס למתאבק/מתאבקים שהגיעו לקרב כאלוף/אלופים
ראו גם

NXT - ליגת הפיתוח של ה-WWE
הערות שוליים

↑  טייקאובר ברוקלין חוזר לברקליס סנטר
↑  אנדרדה "סיין" אלמאס ניצח את ג'וני גרגאנו
↑  SAnitY ניצחו את The Authors of Pain והפכו לאלופי הזוגות החדשים
↑  אליסטר בלאק ניצח את הידאו איטמי
↑  אסקה ניצחה את אמבר מון ושמרה על התואר
↑  מקינטייר ניצח את רוד והפך לאלוף ה-NXT החדש
NXT TakeOver: Brooklyn 4

| NXT TakeOver: Brooklyn 4>  הפוסטר הרשמי של האירוע בכיכובם של תומאסו צ'אמפה, ג'וני גרגאנו, שיינה בייזלר וקיירי סיין.מידע |
| --- | --- | --- |
ארגון: WWE
מותג: NXT
תאריך: 18 באוגוסט 2018
עיר: ברוקלין, ניו יורק
אולם: ברקליס סנטר
מספר צופים: 14,896
שיר(י) הנושא: "Blood // Water" בביצוע grandson "Made an America" בביצוע The Fever 333
ספונסר(ים): Mayans MC
סדרת אירועי שלם וצפה של ה-WWE
| חוקי אקסטרים | :NXT TakeOver Brooklyn 4 | סאמרסלאם |
סדרת אירועי NXT TakeOver
| Chicago II | :NXT TakeOver Brooklyn 4 | WarGames II |
סדרת אירועי NXT TakeOver: Brooklyn
| III | :NXT TakeOver Brooklyn 4 | — |
NXT TakeOver: Brooklyn 4 היה אחד מאירועי השלם וצפה של ארגון ההיאבקות האמריקאי, ה-WWE, השייך לארגון הפיתוח שלהם, NXT. כמו כן, האירוע שודר בערוץ של ה-WWE Network. האירוע נערך ב-18 באוגוסט 2018, באולם ברקליס סנטר שבברוקלין, ניו יורק וכלל קרבות בין המתאבקים של המותג NXT עקב העלילות, שנבעו ביניהן במהלך התקופה עד לקיום האירוע. האירוע היה האירוע ה-21 בסדרת אירועי NXT TakeOver.
חמישה קרבות התנהלו באירוע. בקרב המרכזי, תומאסו צ'אמפה ניצח את ג'וני גרגאנו בקרב מי שעומד אחרון ושמר על אליפות ה-NXT. בקרב הלפני אחרון, קיירי סיין ניצחה את שיינה בייזלר וזכתה באליפות הנשים של NXT. עוד ברשימת הקרבות, ריקושט ניצח את אדם קול וזכה באליפות צפון אמריקה.
עלילות

האירוע כלל קרבות שנבעו מעלילות מתוסרטות שהתקיימו במהלך התוכנית של NXT. סדרת אירועי NXT TakeOver החלה ב-29 במאי 2014, כחלק מאירועי השלם וצפה של NXT, המשמשת כליגת הפיתוח של ה-WWE, כשערכה את האירוע השני שלה שהועבר בערוץ ה-WWE Network תחת השם NXT TakeOver. בחודשים שלאחר מכן, הביטוי "TakeOver" הפך למותג המייצג את כל אירועי השלם וצפה של NXT. האירוע היה אירוע השלם וצפה הרביעי של NXT בשנת 2018.
ב-18 ביולי בפרק של התוכנית NXT, קיירי סיין ניצחה את ניקי קרוס וקנדיס לאריי בקרב משולש אשר קבע את זהות המועמדת לתואר אליפות הנשים של NXT. בשל ניצחונה של סיין בקרב, היא תפגוש את שיינה בייזלר לקרב על אליפות הנשים של NXT באירוע NXT TakeOver: Brooklyn 4.
ב-25 ביולי בפרק של התוכנית NXT, ריקושט התעמת עם אדם קול לאחר הקרב שלו נגד שון מלוטה. ריקושט הציב בפני קול אתגר לקרב על אליפות צפון אמריקה באירוע NXT TakeOver: Brooklyn 4, אך קול סירב. שבוע לאחר מכן, קרב ביניהן נקבע על האליפות של קול לאירוע זה.
ב-26 ביוני במסגרת טורניר אליפות בריטניה, מאסטש מאונטיין (טיילר בייט וטרנט סבן) ניצחו את The Undisputed Era (קייל אוריילי ורודריק סטרונג) וזכו באליפות הזוגות של NXT. ב-27 ביוני בפרק של התוכנית NXT,‏ The Undisputed Era (אוריילי, סטרונג ואדם קול) ניצחו את מאסטש מאונטיין וריקושט. שבועיים לאחר מכן, קרב חוזר בין הזוגות נערך כך שאוריילי וסטרונג הצליחו להשיב אליהם את חגורות האליפות. ב-1 באוגוסט בפרק של התוכנית NXT, קרב זוגות על האליפות נקבע ביניהן לאירוע.
ב-26 ביוני במסגרת טורניר אליפות בריטניה, ולווטין דרים חבר לשורות EC3 וביחד הם הפסידו לאליסטר בלאק וריקושט כאשר דרים עזב את הזירה במהלך הקרב. ב-1 באוגוסט בפרק של התוכנית NXT, קרב בין דרים ל-EC3 נקבע לאירוע NXT TakeOver: Brooklyn 4.
ב-25 ביולי בפרק של התוכנית NXT, תומאסו צ'אמפה ניצח את אליסטר בלאק וזכה באליפות ה-NXT לאחר התערבות של ג'וני גרגאנו. שבוע לאחר מכן, כשבלאק הגיע לזירה כדי להתעמת עם צ'אמפה, גרגאנו רץ, עקף את בלאק ותקף את צ'אמפה. לאחר מכן בלאק תקף את גרגאנו. ב-8 באוגוסט בפרק של התוכנית NXT, צ'אמפה תקף את בלאק וגרגאנו במהלך הקרב שתוכנן ביניהם. קרב בין השלושה על האליפות נקבע לאירוע NXT TakeOver: Brooklyn 4. לאחר שהתוכנית נגמרה, בלאק נמצא מחוסר הכרה במתחם החניה של אולפני פול סייל. בשל פציעתו של בלאק במפשעה שגרמה לו להיעדר מהתחרות, הקרב שונה לקרב מי שעומד אחרון בין צ'אמפה לגרגאנו על האליפות באירוע זה.
אירוע

| --- | --- |

תפקיד:: שם:
צוות השידור באנגלית: מאורו רנאלו
צוות השידור באנגלית: נייג'ל מקגינס
צוות השידור באנגלית: פרסי ווטסון
צוות השידור בספרדית: קרלוס קבררה
צוות השידור בספרדית: מרסלו רודריגז
כרוזה: קיילה ברקסטון
שופטים: דרייק וורץ
שופטים: אדי אורנגו
שופטים: דארל שארמה
שופטים: ג'סיקה קאר
פאנל לפני האירוע: צ'ארלי קארוסו
פאנל לפני האירוע: סם רוברטס
פאנל לפני האירוע: פאט מקאפי
אירוע > קרבות מקדימים

האירוע נפתח עם הקרב של חברי קבוצת The Undisputed Era (קייל אוריילי ורודריק סטרונג) נגד מאסטש מאונטיין (טיילר בייט וטרנט סבן) על אליפות הזוגות. אוריילי וסטרונג ניצחו ושמרו על חגורות האליפות לאחר שביצעו על סבן את מהלך ה-Total Elimination. לאחר הקרב, ה-War Raiders (הנסון ורואו) תקפו את סטרונג ואוריילי, וסיימו את תקיפה זו לאחר שביצעו על אוריילי את מהלך ה-Fallout.
לאחר מכן, ולווטין דרים התחרה נגד EC3. לקראת סיום הקרב, דרים ביצע את מהלכי ה-קארטוויל דת' וואלי דרייבר והפרפל ריינמייקר על דופן הזירה, לאחר מהלכים אלה דרים הצמיד את EC3 לניצחון.
בקרב השלישי של הערב, אדם קול הגן על אליפות צפון אמריקה נגד ריקושט. ריקושט ביצע את מהלך הסנטון 630º כדי להשיג את הניצחון ולזכות באליפות.
בקרב הלפני אחרון, שיינה בייזלר הגנה על אליפות הנשים נגד קיירי סיין. הקרב הסתיים כשבייזלר ניסתה לבצע את מהלך ההכנעה, קיריפודה קלאץ', אך סיין הצליחה לנצל זאת כדי להצמיד את שתי הכתפיים אל המזרן לספירת שלוש ולזכות באליפות הנשים.
אירוע > הקרב המרכזי

הקרב המרכזי של הערב הפגיש את אלוף ה-NXT, תומאסו צ'אמפה, שהגן על תואר האליפות נגד ג'וני גרגאנו בקרב מי שעומד אחרון (המנצח הוא מי שמצליח לגרום ליריבו לא לקום בתום ספירת עשר שניות). צ'אמפה ביצע את מהלך ה-Air Raid Crash על גרגאנו על שולחן השדרנים, אך גרגאנו הצליח לקום בספירת תשע. צ'אמפה ביצע שלושה ממהלכי הסיום שלו, ה"פרויקט צ'אמפה", לעומת זאת, גרגאנו שוב הצליח לקום בספירת תשע. לאחר מכן, גרגאנו ביצע את מהלך הסופרקיק על צ'אמפה, בזמן שהאחרון ישב על כיסא. צ'אמפה ביצע על גרגאנו את מהלך ה-Lifting Double Underhook Facebuster והפיל את פניו על מדרגות הפלדה, אך גרגאנו הצליח לקום בספירת תשע. גרגאנו ביצע את מהלך ה-DDT מדופן הזירה אל תוך הזירה במתחם אזור הקרשים החשוף, שבמקרה זה צ'אמפה הצליח לקום בספירת תשע. צ'אמפה תיקל את גרגאנו בעזרת כיסא ששלח את גרגאנו אל מעבר למעקה שמפריד בין מתחם הזירה למתחם השידור והכריזה ולאחר מכן הוא "קבר" את גרגאנו מתחת לאחד מחברי צוות ההנהלה ומספר כיסאות נוספים, אך שוב גרגאנו הצליח להתחמק ולעמוד בספירת תשע. גרגאנו ביצע סופרקיק נוסף על צ'אמפה, שנפל לתוך שני שולחנות שנשברו כתוצאה מכך, לעומת זאת, צ'אמפה הצליח לקום. בזמן שהשניים הגיעו אל אזור רמפת הכניסה לזירה, גרגאנו הטיח את צ'אמפה אל תוך מסך ה-LED וביצע עליו את מהלך ההכנעה שלו, הגרגאנו אסקייפ. גרגאנו השתמש באזיקים כדי לכבול את ידיו של צ'אמפה לאחד מהעמודים של אזור הבמה והחל להכות את צ'אמפה בעזרת סופרקיקים. סיום הקרב התנהל כך שגרגאנו חשף את ברכו על ידי הורדת מגן הברך שלו, רץ לבצע את המהלך עם הברכיים אל תוך הפנים של צ'אמפה, אך בדרך נתקל גם בציוד הפקה. צ'אמפה הצליח לקום בספירת תשע, אך גרגאנו בעצמו לא הצליח לקום לספירת עשר, ומשום כך צ'אמפה ניצח ושמר על התואר בהצלחה. לאחר הקרב, צוות רפואי עזר לגרגאנו לקום ומנגד היה ניתן לראות את צ'אמפה שהניף באוויר את חגורת האליפות והתגרה בגרגאנו.
תוצאות

| מס' | תוצאות | התניות | זמן |
| --- | --- | --- | --- |
| 1 | The Undisputed Era (קייל אוריילי ורודריק סטרונג) (א) ניצחו את מאסטש מאונטיין (טיילר בייט וטרנט סבן) | קרב זוגות על אליפות הזוגות של NXT | 18:06 |
| 2 | ולווטין דרים ניצח את EC3 | קרב יחידים | 15:03 |
| 3 | ריקושט ניצח את אדם קול (א) | קרב יחידים על אליפות צפון אמריקה | 15:19 |
| 4 | קיירי סיין ניצחה את שיינה בייזלר (א) | קרב יחידים על אליפות הנשים של NXT | 13:37 |
| 5 | תומאסו צ'אמפה (א) ניצח את ג'וני גרגאנו | קרב מי שעומד אחרון על אליפות ה-NXT | 33:42 |
(א) - מתייחס למתאבק/מתאבקים שהגיעו לקרב כאלוף/אלופים
ראו גם

NXT - ליגת הפיתוח של ה-WWE
הערות שוליים

↑  שבוע הסאמרסלאם חוזר לברוקלין
↑  שיינה בייזלר תגן על אליפות הנשים נגד קיירי סיין בקרב שישחזר את גמר טורניר הנשים לזכר מאי יאנג
↑  קול יגן על אליפות צפון אמריקה נגד ריקושט
↑  אוריילי וסטרונג יגנו על חגורות האליפות נגד בייט וסבן
↑  EC3 נגד ולווטין דרים
↑  תומאסו צ'אמפה יגן על חגורת אליפות NXT נגד ג'וני גרגאנו
↑  אוריילי וסטרונג ניצחו את בייט וסבן ושמרו על חגורות האליפות
↑  ולווטין דרים ניצח את EC3
↑  ריקושט ניצח את אדם קול והפך לאלוף צפון אמריקה החדש
↑  סיין ניצחה את בייזלר והפכה לאלופת הנשים החדשה
↑  צ'אמפה ניצח את גרגאנו ושמר על אליפות ה-NXT
אבאוילק

| --- | --- |
סמל אבאוילקסמל אבאוילק

 מדינה:  הונגריה הונגריה
 חבל:  צפון הונגריה
 מחוז:  בורשוד-אבאוי-זמפלן בורשוד-אבאוי-זמפלן
 נפה:  נפת סיקסו
 מושל:  István Pollák
 שטח:  7.06 קמ"ר
 אוכלוסייה:  ‏
  ‑ בכפר:  76 (1 בינואר 2024)
 קואורדינטות:  48°24′20″N 20°57′22″E﻿ / ﻿48.405661111111°N 20.956169444444°E﻿ / 48.405661111111; 20.956169444444 
 אזור זמן:  UTC +1
 http://www.abaujlak.hu/
  מפת מיקום  מפה מפורטת   (למפת הונגריה מוגדלת) בודפשט דברצן מישקולץ סגד פץ' גיור נירג'האזה קצ'קמט אוסטריה סלובקיה אוק. רומניה סרביה קרואטיה סל.אבאוילק(למפת הונגריה רגילה) בודפשט דברצן מישקולץ סגד פץ' גיור נירג'האזה קצ'קמט אוסטריה סלובקיה אוק. רומניה סרביה קרואטיה סל.אבאוילק  he tabBackground:;tabBorder:#aaa;defaultTab:0;
אבאוילק (בהונגרית: Abaújlak) הוא כפר זעיר במחוז בורשוד-אבאוי-זמפלן שבצפון מזרח הונגריה.
אוכלוסיית הכפר בדומה לכפרים נוספים באירופה במגמת הצטמצמות משמעותית כך שבשנת 1941 היו בכפר 365 תושבים, בשנת 2013 81 ובשנת 2018 נותרו בכפר 56 תושבים בלבד.
באבאוילק התגוררו יהודים בודדים.
| שנה | כמות יהודים | כלל האוכלוסייה |
| --- | --- | --- |
| 1840 | 10 |  |
| 1880 | 12 | 297 |
| 1910 | 8 |  |
| 1920 | 2 |  |
| 1930 | 5 |  |
| 1941 | 0 | 365 |
The Way I Am (שיר של צ'ארלי פות')

"The Way I Am" הוא סינגל של הזמר-יוצר האמריקאי, צ'ארלי פות', שיצא, על ידי חברת התקליטים אטלנטיק רקורדס, ב-24 ביולי 2018, כסינגל החמישי והאחרון מתוך אלבום האולפן השני שלו, Voicenotes. השיר יצא בתחילה כסינגל השיווקי השני מהאלבום ב-3 במאי 2018. השיר נכתב על ידי צ'ארלי פות' ויעקב כשר, והופק על ידי צ'ארלי פות'.
וידאו קליפ

הווידאו קליפ, שבוים על ידי קולין טילי, יצא בערוץ היוטיוב של צ'ארלי פות' ב-9 ביולי 2018. סלבטור מייקי, מ-The Fader (אנ'), ציין כי הווידאו קליפ הוא "חזרה אסתטית נחמדה לסוף שנות ה-90", בעוד שמקישנה פייר, מ-PopSugar (אנ') סברה שדמותו של פות' מזכירה את ג'ורדן קטלאנו מסדרת הטלוויזיה אלה הם חיי.
הופעות חיות

ב-22 ביוני 2018, פות' ביצע את השיר לראשונה בפרסי המוזיקה של רדיו דיסני לשנת 2018. ב-17 ביולי 2018, הוא ביצע את השיר ב-The Tonight Show Starring Jimmy Fallon. ב-20 ביולי 2018, הוא ביצע את השיר ב-Today (אנ')‏.
מיקומי שיא

|   ‏‏‏  מצעדים ודירוגים (2018)> מדינה |   ‏‏‏  מצעדים ודירוגים (2018)> מצעד |   ‏‏‏  מצעדים ודירוגים (2018)> מיקום שיא |   ‏‏‏  מצעדים ודירוגים (2018)>  |
| --- | --- | --- | --- |
|  ארצות הברית | בילבורד הוט 100 | 61 |  |
|  ארצות הברית | מצעד השירים העכשוויים למבוגרים | 25 |  |
|  ארצות הברית | מצעד 40 השירים למבוגרים | 9 |  |
|  ארצות הברית | מצעד שירי הדאנס קלאב | 55 |  |
|  ארצות הברית | מצעד הדאנס/מיקס שואו איירפליי | 18 |  |
|  ארצות הברית | מצעד 40 שירי המיינסטרים | 16 |  |
|  הונגריה | Rádiós Top 40 | 39 |  |
|  ולוניה | אולטראטופ 40 | 29 |  |
|  פולין | ZPAV | 58 |  |
|  פלנדריה | אולטראטופ 50 | 14 |  |
|  צרפת | SNEP | 175 |  |
|  קנדה | קנדה הוט 100 | - |  |
|  קנדה | מצעד 40 שירי ה-CHR איירפליי | 40 |  |
|  קנדה | מצעד האיירפליי העכשווי | 40 |  |
|   ‏‏‏  מצעדי סוף שנה (2018)> מדינה |   ‏‏‏  מצעדי סוף שנה (2018)> מצעד |   ‏‏‏  מצעדי סוף שנה (2018)> מיקום שיא |   ‏‏‏  מצעדי סוף שנה (2018)>  |
| --- | --- | --- | --- |
|  ארצות הברית | בילבורד הוט 100 | - |  |
|  ארצות הברית | מצעד 40 השירים למבוגרים | 46 |  |
נתוני מכירות

| אזור | תואר | מכירות |
| --- | --- | --- |
| אוסטרליה (ARIA) | זהב | 35,000 |
| ארצות הברית (RIAA) | זהב | 500,000 |
היסטוריית יציאות לאור

| אזור | תאריך | פורמט | גרסה | חברת תקליטים | הערות |
| --- | --- | --- | --- | --- | --- |
| עולמי | 3 במאי 2018 | הורדה דיגיטלית | מקורית | אטלנטיק רקורדס |  |
| ארצות הברית | 24 ביולי 2018 | להיט רדיו עכשווי | מקורית | אטלנטיק רקורדס |  |
| עולמי | 27 ביולי 2018 | הורדה דיגיטלית | רמיקס של עדן פרינס | אטלנטיק רקורדס |  |
| עולמי | 17 באוגוסט 2018 | הורדה דיגיטלית | רמיקס של טסקה בלאק | אטלנטיק רקורדס |  |
| עולמי | 7 בספטמבר 2018 | הורדה דיגיטלית | אקוסטית | אטלנטיק רקורדס |  |
| עולמי | 7 בספטמבר 2018 | הורדה דיגיטלית | רמיקס של סלושי | אטלנטיק רקורדס |  |
| איטליה | 14 בספטמבר 2018 | להיט רדיו עכשווי | מקורית | וורנר מיוזיק גרופ |  |
אאודי Q3

| --- | --- |

אאודי Q3 ספורטבק
 מאפיינים כלליים
 יצרן:  אאודי
 שנות ייצור:  2011–הווה
 הרכבה:  ספרד ספרד  הרפובליקה העממית של סיןסין  הודו הודו ברזיל ברזיל  הונגריה הונגריה
 סיווג:  רכב שטח/פנאי
 מרכב:  קרוסאובר בעלת חמש דלתות
 פלטפורמה:  פולקסווגן A (דור ראשון) פולקסווגן MQB (דור שני)
 אורך:  4,390 מ"מ 
 רוחב:  2.019 מ' 
 מפרט טכני
 קשר:  אלפא רומיאו טונלה
 
אאודי Q3 (באנגלית: Audi Q3) היא קרוסאובר בעלת חמישה מקומות, המיוצרת על ידי אאודי משנת 2011. היא הוצגה בשנת 2011 והגיעה לישראל בשנת 2011. ה-Q3 הוא השלישי במשפחת Q של אאודי.
דורות > דור ראשון (2011–2018)

הדור הראשון יוצר בין השנים 2011–2018. הדור הראשון כלל מנוע טורבו בנזין I4 צילנדרים בנפח 1.4 ליטרים המספק כ-150 כוחות סוס ב-5,000 סיבובים לדקה. תיבת הילוכים אוטומטית רובוטית כפולת מצמד בעלת שישה הילוכים. המכונית מאיצה מ-0 ל-100 קילומטרים לשעה בתוך 9.2 שניות ומגיעה למהירות מרבית של 204 קילומטרים לשעה.
בשנת 2013 חשפה אאודי גרסה ספורטיבית ל-Q3 בשם אאודי Q3 RS. ה-RS היא גרסת ה"ביצועים הגבוהים" ל-Q3 הכוללת מנוע טורבו בנזין I5 צילנדרים בנפח 2.5 ליטרים המספק כ-340 כוחות סוס ב-5,300 סיבובים לדקה. תיבת הילוכים אוטומטית רובוטית כפולת מצמד בעלת שבעה הילוכים. המכונית מאיצה מ-0 ל-100 קילומטרים לשעה בתוך 4.8 שניות ומגיעה למהירות מרבית של 250 קילומטרים לשעה. ה-RS הגיע לישראל בשנת 2014.
דורות > דור ראשון (2011–2018) > מתיחת פנים שנת 2015

בשנת 2015 עברו ה-Q3 וה-Q3 RS מתיחת פנים, הכוללת עיצוב חיצוני ופנימי חדש. המנועים עברו שדרוג קל בביצועים והוספה של כ-10 כוחות סוס. מתיחת הפנים הגיעה לישראל בשנת 2015.
בשנת 2016 הציגה אאודי גרסה משודרגת ל-RS בשם אאודי RS Q3 פרפורמנס, שהוסיפה 27 כוחות סוס למנוע והאצה מ-0 ל-100 בתוך 4.4 שניות במקום 4.8 שניות. היא הגיעה לישראל בשנת 2016.
בשנת 2017 עדכנה אאודי קלות את ה-Q3.
דורות > דור שני (2018–הווה)

בשנת 2018 הציגה אאודי את הדור השני ל-Q3, שכלל מנוע טורבו בנזין I4 צילנדרים בנפח 1.5 ליטרים המספק כ-150 כוחות סוס ב-5,000 סיבובים לדקה. תיבת הילוכים אוטומטית רובוטית כפולת מצמד בעלת שבעה הילוכים. המכונית מאיצה מ-0 ל-100 קילומטרים לשעה בתוך 9.2 שניות ומגיעה למהירות מרבית של 207 קילומטרים לשעה. הדור השני הגיעה לישראל בשנת 2019.
בשנת 2019 הציגה אאודי גרסת קופה בשם אאודי Q3 ספורטבק, הכוללת מנוע טורבו בנזין I4 צילנדרים בנפח 1.5 ליטרים המספק כ-150 כוחות סוס בין 6,000-5,000 סיבובים לדקה. היא הגיעה לישראל בשנת 2020.
בשנת 2020 הציגה אאודי את גרסת ה-RS עם גרסת קופה בשם RS ספורטבק. הכוללים מנוע טורבו בנזין I5 צילנדרים בנפח 2.5 ליטרים המספק כ-400 כוחות סוס ב-5,850 סיבובים לדקה. תיבת הילוכים רובוטית כפולת מצמד בעלת שבעה הילוכים. המכונית מאיצה מ-0 ל-100 בתוך 4.5 שניות ומגיעה למהירות מרבית של 250 קילומטרים לשעה. הם הגיעו לישראל בשנת 2020.
בשנת 2020 הציגה אאודי גרסת פלאג אין (ההיברידית) ל-Q3 ול-Q3 ספורטבק. למנוע נוסף מנוע חשמלי שמספק טווח חשמלי של 51 קילומטרים.
גלריה

גרסת ה-RS
גרסת ה-RS Performance
דור שני
גרסת הספורטבק
גרסת ה-RS ספורטבק
גרסת ה-RS 2020
הערות שוליים

↑  אודי Q3 נחשף רשמית, באתר קארטיוב, ‏13 באפריל 2011
↑  אודי Q3 החדש בישראל - החל מ-275,900 שקל, באתר קארטיוב, ‏22 באוגוסט 2011
↑  אודי Q3 RS – קרוסאובר על סטרואידים, באתר קארטיוב, ‏20 בפברואר 2013
↑  אודי RSQ3 בישראל – מחיר החל מ-350 אלף שקל, באתר קארטיוב, ‏18 ביוני 2014
↑  2015 אודי Q3 ו- Q3 RS: מתיחת פנים, באתר קארטיוב, ‏7 בנובמבר 2014
↑  2015 אודי Q3 החדש בישראל – מחיר החל מ-234,600 שקל, באתר קארטיוב, ‏23 במרץ 2015
↑  אודי חושפת גרסת ביצועים ל-RS Q3, באתר קארטיוב, ‏04 בפברואר 2016
↑  מפרט טכני לאאודי RS Q3 Performance, באתר קארטיוב
↑  בישראל: אודי RS Q3 Performance – עם 367 כ"ס, באתר קארטיוב, ‏08 באוגוסט 2016
↑  2017 אודי Q3 – עדכון קל לדגם, באתר קארטיוב, ‏16 בספטמבר 2016
↑  2019 אודי Q3 החדש נחשף, באתר קארטיוב, ‏25 ביולי 2018
↑  מפרט טכני לדור השני, באתר קארטיוב
↑  אודי Q3 החדש 2019 בישראל - מחיר החל מ-253,900 שקל, באתר קארטיוב, ‏26 במאי 2019
↑  אודי Q3 ספורטבק נחשף - גרסת קופה, באתר קארטיוב, ‏24 ביולי 2019
↑  מפרט טכני ל-Q3 ספורטבק 2020
↑  אודי Q3 ספורטבק בישראל - מחיר החל מ-260,000 שקל, באתר קארטיוב, ‏09 בפברואר 2020
↑  2020 אודי RS Q3 החדש ו-RS Q3 ספורטבק נחשפים, באתר קארטיוב, ‏26 בספטמבר 2019
↑  מפרט טכני ל-RS ול-RS ספורטבק שנת 2020, באתר קארטיוב
↑  חדש בישראל: 2020 אודי RS Q3 ספורטבק ו-RS Q3 - מחיר החל מ-463,000 שקל, באתר קארטיוב, ‏25 בפברואר 2020
↑  פלאג-אין: 2021 אודי Q3 45 TFSIe נחשף, באתר קארטיוב, ‏03 בדצמבר 2020
NXT TakeOver: Chicago

| NXT TakeOver: Chicago>  הפוסטר הרשמי של האירוע בכיכובם של בובי רוד, הידאו איטמי, אסקה, ניקי קרוס ורובי ריוט.מידע |
| --- | --- | --- |
ארגון: WWE
מותג (ים): NXT
תאריך: 20 במאי 2017
עיר: רוזמונט, אילינוי
אולם: אולסטייט ארנה
שיר (י) הנושא: "Judas" בביצוע Fozzy "Over-Throne" בביצוע Hacktivist
ספונסר (ים): Hulu Rocket League
סדרת אירועי שלם וצפה של ה-WWE
| United KingdomChampionship Special | :NXT TakeOver Chicago | באקלאש |
סדרת אירועי NXT TakeOver
| Orlando | :NXT TakeOver Chicago | Brooklyn III |
סדרת אירועי NXT TakeOver: Chicago
| ראשון | :NXT TakeOver Chicago | II |
NXT TakeOver: Chicago היה אחד מאירועי השלם וצפה של ארגון ההיאבקות האמריקאי, ה-WWE, השייך לארגון הפיתוח שלהם, NXT. כמו כן, האירוע שודר בערוץ של ה-WWE Network. האירוע נערך ב-20 במאי 2017, באולם אולסטייט ארנה שבפרוורי שיקגו של רוזמונט, אילינוי וכלל קרבות בין המתאבקים של המותג NXT עקב העלילות, שנבעו ביניהן במהלך התקופה עד לקיום האירוע. האירוע היה האירוע ה-15 בסדרת אירועי NXT TakeOver.
עלילות

האירוע כלל חמישה קרבות שנבעו מעלילות מתוסרטות שהתקיימו במהלך התוכנית של NXT. סדרת אירועי NXT TakeOver החלה ב-29 במאי 2014, כחלק מאירועי השלם וצפה של NXT, המשמשת כליגת הפיתוח של ה-WWE, כשערכה את האירוע השני שלה שהועבר בערוץ ה-WWE Network תחת השם NXT TakeOver. בחודשים שלאחר מכן, הביטוי "TakeOver" הפך למותג המייצג את כל אירועי השלם וצפה של NXT. האירוע היה אירוע השלם וצפה השלישי של NXT בשנת 2017.
באירוע NXT TakeOver: Orlando, בובי רוד ניצח את שינסקה נקאמורה והגן בהצלחה על אליפות ה-NXT. בפרק של התוכנית NXT שנערכה ארבעה ימים לאחר האירוע, רוד יצא אל הזירה והעליב את נקאמורה. הידאו איטמי קטע את נאומו של רוד, סטר לו וביצע עליו את מהלך הסיום שלו, ה-GTS. שבוע לאחר מכן, הג'נרל מנג'ר של NXT, ויליאם ריגל, קבע קרב בין השניים על התואר לאירוע בשיקגו.
אסקה הגנה בהצלחה על תואר אליפות הנשים של NXT נגד אמבר מון באירוע NXT TakeOver: Orlando, אך במהלך קרב זה, אסקה דחפה את השופט אל החבלים, מה שגרם למון ליפול מהחבל העליון. מעשה זה ביסס את דמותה של אסקה כמעבר לדמות רעה. ב-3 במאי בפרק של התוכנית NXT, רובי ריוט וניקי קרוס היו שתיים מתוך שלוש המשתתפות שנשארו בקרב הבאטל רויאל אשר קבע את המועמדת לתואר אליפות הנשים. במהלך הקרב, אסקה תקפה את כל שלוש המתאבקות, מה שגרם לקרב להסתיים ללא הכרעה, מה שלמעשה נתן אינדיקציה לדמותה הרעה של אסקה. לאחר הקרב, ויליאם ריגל הודיע שאסקה תגן על אליפות הנשים של NXT נגד מון, ריוט וקרוס בקרב מרובע באירוע בשיקגו. לעומת זאת, מון ספגה פציעה בכתפה בזמן שאסקה השליכה אותה מן הזירה במהלך תקיפתה. לכן, מון הוסרה מהקרב, מה שנהפך לקרב משולש על התואר.
ב-6 במאי, טיילר בייט ניצח את ג'וסף קונרס ושמר בהצלחה על תואר אליפות בריטניה של ה-WWE. למחרת, נודע שבייט יגן על התואר נגד מארק אנדרוז, שהפך להיות הטוען לכתר לאחר שגבר על ג'יימס דרייק. בייט ניצח את אנדרוז ושמר בהצלחה על התואר. באותו הערב, פיט דאן ניצח את טרנט סבן והפך לטוען לכתר החדש. כתוצאה מכך, קרב בין בייט לדאן על התואר נקבע לאירוע בשיקגו.
אירוע

| --- | --- |

תפקיד:: שם:
צוות השידור: טום פיליפס
צוות השידור: נייג'ל מקגינס
צוות השידור: פרסי ווטסון
צוות השידור: ג'ים רוס (קרב על אליפות בריטניה)
כרוז: מייק רום
שופטים: דארל שארמה
שופטים: דרייק וורץ
שופטים: אדי אורנגו
פאנל לפני האירוע: צ'ארלי קארוסו
פאנל לפני האירוע: פיטר רוזנברג
פאנל לפני האירוע: נייג'ל מקגינס
אירוע > קרבות מקדימים

האירוע נפתח עם הקרב בין אריק יאנג לבין רודריק סטרונג. בסיום, האחרון ביצע על יאנג את מהלך ה-End of Heartache, וניצח בקרב.
בקרב השני, טיילר בייט הגן על אליפות בריטניה נגד פיט דאן. סיום הקרב התנהל כך שדאן ביצע על בייט את מהלך הסיום שלו, ה-Bitter End, כדי לנצח ולזכות בתואר. קרב זה קיבל ציון של 4.75 כוכבים מהעיתונאי של Wrestling Observer Newsletter, דייב מלצר. בנוסף לכך, קרב זה נבחר לקרב השנה של NXT.
לאחר מכן, אסקה הגנה על אליפות הנשים של NXT נגד ניקי קרוס ורובי ריוט בקרב משולש. בסיום, אסקה ביצעה על ריוט את מהלך ה-Running knee smash, ולאחר מכן הצמידה לניצחון את שתי היריבות שלה באותו הזמן ושמרה בהצלחה על התואר.
בקרב הלפני אחרון, בובי רוד הגן על אליפות ה-NXT נגד הידאו איטמי. רוד ביצע על איטמי את מהלך הסיום שלו, הגלוריוס DDT, אך לא הצליח להצמיד את איטמי לספירת שלוש מלאה. מנגד, איטמי ביצע על רוד את מהלך ה-GTS, שבתגובה התגלגל אל מחוץ לזירה. איטמי ניסה לבצע פעם נוספת את מהלך ה-GTS, אך רוד הצליח לחמוק מכך ולבצע פעמיים את מהלך הגלוריוס DDT, מה שאיפשר לו לנצח בקרב ולהגן על התואר בהצלחה.
אירוע > הקרב המרכזי

בקרב המרכזי של הערב, The Authors of Pain (אקאם ורזאר) הגנו על אליפות הזוגות של NXT נגד DIY (ג'וני גרגאנו ותומאסו צ'אמפה) בקרב סולם. גרגאנו ביצע את מהלך הספלאש ממעלה הסולם על אקאם, ששכב על סולם אשר הונח בין דופן הזירה למעקה המפריד את הקהל ממתחם הזירה, שבאותו הזמן צ'אמפה ביצע את מהלך הספלאש על רזאר, ששכב על סולם באותו האופן. לאחר הסחת דעת מצד המנג'ר, פול אלרינג, גרגאנו ביצע עליו את מהלך הסופרקיק. צ'אמפה ביצע על רזאר את מהלך הג'רמן סופלקס על גבי סולם, שהונח בפינת הזירה. גרגאנו וצ'אמפה ביצעו את המהלך המשותף שלהם, ה-Meeting in the Middle, על גבי סולם, שבו אקאם היה כלוא בתוכו. גרגאנו וצ'אמפה ניסו להוריד את חגורות האליפות מוו התלייה, אך אקאם ורזאר הצליחו לתפוס אותם ולבצע עליהם את מהלך הפאוורבומב. הצמד הצליח לבצע על גרגאנו וצ'אמפה את מהלך הסופר קוליידר, שאיפשר להם לטפס במעלה הסולם ולהוריד מוו התלייה את חגורות האליפות. ניצחון זה הבטיח ל-The Authors of Pain הגנה מוצלחת על חגורות האליפות.
לאחר הקרב, צ'אמפה תקף את גרגאנו וביצע עליו שני מהלכי Running knee smash. לאחר מכן, צ'אמפה המשיך בתקיפה וביצע עליו את מהלך ה-Air Raid Crash אל תוך שני שולחנות שהיו ליד שולחן השדרנים. לאחר מכן, צוות רפואי בדק את מצבו של גרגאנו, בעוד שהאירוע הסתיים. תקיפה זו גרמה להפיכתו של צ'אמפה לדמות רעה ושנואה על הקהל.
תוצאות

| מס' | תוצאות | התניות | זמן |
| --- | --- | --- | --- |
| 1 | רודריק סטרונג ניצח את אריק יאנג (עם אלכסנדר וולף וקיליאן דיין) | קרב יחידים | 13:42 |
| 2 | פיט דאן ניצח את טיילר בייט (א) | קרב יחידים על אליפות בריטניה של ה-WWE | 15:27 |
| 3 | אסקה (א) ניצחה את ניקי קרוס ורובי ריוט | קרב משולש על אליפות הנשים של NXT | 12:30 |
| 4 | בובי רוד (א) ניצח את הידאו איטמי | קרב יחידים על אליפות ה-NXT | 17:50 |
| 5 | The Authors of Pain (אקאם ורזאר) (א) (עם פול אלרינג) ניצחו את DIY (ג'וני גרגאנו ותומאסו צ'אמפה) | קרב סולם על אליפות הזוגות של NXT | 20:06 |
(א) - מתייחס למתאבק/מתאבקים שהגיעו לקרב כאלוף/אלופים
ראו גם

NXT - ליגת הפיתוח של ה-WWE
הערות שוליים

↑  שיקגו תארח את אירוע הטייקאובר יממה לפני האירוע באקלאש
↑  בובי רוד יגן על חגורת אליפות ה-NXT נגד הידאו איטמי
↑  אסקה תגן על אליפות הנשים של NXT נגד ניקי קרוס ורובי ריוט
↑  בייט יגן על אליפות בריטניה נגד דאן
↑  סטרונג ניצח את יאנג
↑  דאן ניצח את בייט והפך לאלוף הבריטי החדש
↑  אסקה ניצחה את קרוס וריוט ושמרה על התואר
↑  רוד ניצח את איטמי ושמר על אליפות ה-NXT
↑  The Authors of Pain ניצחו את DIY ושמרו על חגורות האליפות